
Narvas Kreenholmi tänav 25 asuva linnavara
tasuta kasutusse andmine 
(MTÜ VENE KOGUKOND RUSITŠ)
1. ASJAOLUD JA MENETLUSE KÄIK

Narva Linnavalitsuse Arhitektuuri-ja Linnaplaneerimise Ametile laekus taotlus MTÜ-lt VENE KOGUKOND RUSITŠ, registrikood 80128895, juhatuse liige Vladimir Antipov, milles palutakse anda tasuta kasutusse Narvas Kreenholmi tänav 25 hoones 2. korrusel asuva ruumi nr 95 üldpinnaga 16,3 m² mittetulundusühingu tegevuse korraldamiseks.
Praegu kasutab MTÜ VENE KOGUKOND RUSITŠ tasuta Narvas Kreenholmi tänav 25 hoones asuvat  ruumi nr 94a üldpinnaga 33,9 m². Kasutatud ruum ei ole piisav mittetulundusühingu jooksva tegevuse korraldamiseks.
Käesoleval ajal seisavad nimetatud ruumid tühjana, kuna vajavad remonti. MTÜ VENE KOGUKOND RUSITŠ kohustub teostama remonti omal kulul.
MTÜ VENE KOGUKOND RUSITŠ taotlust arutati Narva Linnavalitsuse linnavarakomisjoni koosolekul 09.03.2016. a (protokoll nr 3) ning otsustati:
1. Nõustuda  MTÜ VENE KOGUKOND RUSITŠ taotlusega ning  anda MTÜ-le VENE KOGUKOND RUSITŠ, registrikood 80128895, avalikku enampakkumist korraldamata määramatuks ajaks tasuta kasutusse Narvas, Kreenholmi tänav 25 hoones 2. korrusel asuva ruumi nr 95 üldpinnaga 16,3 m² mittetulundusühingu tegevuse korraldamiseks.
2. Narva Linnavalitsuse Arhitektuuri- ja Linnaplaneerimise Ametil esitada punktis 1 nimetatud otsus Narva Linnavalitsuse istungile korralduse vastuvõtmiseks.

2. ÕIGUSLIKUD ALUSED
2.1. Narva Linnavolikogu 17.03.2005. a määruse nr 14/52 “Linnavara kasutusse andmise kord” (muudetud Narva Linnavolikogu 17.01.2008 määrusega nr 4) (edaspidi ka Kord) punkti 5.1.3 alapunkti b) alusel otsustab kasutusse andmise tähtaega kuni üks aasta või määramata ajaks kohaliku omavalitsuse asutus tema bilansis oleva vara suhtes. Korra punkt 621 sätestab, et Korra punktis 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2. Korra punktide 46.4 ja 7.2.3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra punkt 47 sätestab, et linnavara enampakkumiseta kasutusse andmise otsustus võetakse vastu Korra punkti 5 (punkt 5.1.3. b) alusel. 

2.3. Korra punkti 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. Antud juhul sõlmib Narva linna nimel tasuta kasutamise lepingu Narva Linnavalitsuse Arhitektuuri- ja Linnaplaneerimise Amet, kes on Kreenholmi tänav 25 hoone bilansiline valdaja.

2.4. Korra punktides 7.2 ja 7.2.3 sätestatu alusel võib linnavara mittetulundusühingutele anda tähtaega kuni 5 aastat tasuta kasutusse linnavalitsuse korraldusega.

3.  OTSUS

3.1. Anda MTÜ-le VENE KOGUKOND RUSITŠ, registrikood 80128895, avalikku enampakkumist korraldamata määramatuks ajaks tasuta kasutusse Narvas, Kreenholmi tänav 25 hoones 2. korrusel asuva ruumi nr 95 üldpinnaga 16,3 m² mittetulundusühingu tegevuse korraldamiseks.
 3.2. Narva Linnavalitsuse Arhitektuuri- ja Linnaplaneerimise Ametil sõlmida MTÜ-ga  VENE KOGUKOND RUSITŠ punktis 3.1 nimetatud linnavara tasuta kasutamise leping.

4. RAKENDUSSÄTTED

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks MTÜ-le VENE KOGUKOND RUSITŠ.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

